Persuni barranin qed iduru postijiet tal-ikel u d-divertiment fl-inħawi ta' Buġibba u Tas-Sliema iwaqqfu lin-nies u jittallbu. Bosta persuni tellgħu fil-midja soċjali ritratti ta' uħud minn dawn il-persuni li dehru qrib il-pjazza ta' Buġibba jmorru fuq in-nies bil-qegħda fir-ristoranti u jitolbu l-flus. Din mhix l-ewwel darba li persuni barranin partikolarment mir-Rumanija jduru postijiet ewlenin bħar-ristoranti u l-ħwienet biex jittallbu. Fix-xhur li għaddew, Newsbook.com.mt kien irrapporta kif persuni barranin kienu qed iduru ristoranti u ħwienet tax-xorb, idoqqu l-akkordjin u l-armonika filwaqt li jitolbu l-flus biex jieklu. Jirriżulta li dawn il-barranin qed imorru wkoll f'postijiet fejn ikun hemm ħafna nies bħall-Belt Valletta u s-swieq, partikolarment dawk ta' Ħal Qormi u M'Xlokk. Persuni li jdejqu lil ħaddieħor għall-flus ikunu qed iwettqu reat kriminali skont il-liġi ta' Malta. Skont il-Kodiċi Kriminali, Kapitlu 9 u Artiklu 388, huwa illegali li persuna tgħix ħajja ta' għażż u vagabundaġġ. Il-liġi tipprojbixxi li persuna tmur f'postijiet pubbliċi timmolesta lin-nies biex titlob għall-karità. Newsbook.com.mt jinsab infurmat li fuq dawn il-każi saru rapporti kemm lill-Pulizija tal-Għassa kif ukoll lill-Kunsilli Lokali. Apparti l-barranin fix-xhur li għaddew waslu bosta rapporti ta' Maltin li qed jittallbu. Fost dawn kien hemm raġel li nqeda bid-Dar tal-Providenza biex iqarraq bin-nies u jiġbor il-flus u raġel ieħor li beda jiġbor mingħand tal-ħwienet bl-iskuża li l-flus se jmorru għal Puttinu Cares. Newsbook.com.mt kien irrapporta wkoll kif raġel, li kien qed jgħid li ħareġ mill-ħabs, kien qed iwaqqaf lin-nies u jitlob il-flus għax m'għandux xogħol. Ritratti: Facebook .td_uid_3_5ee4ea093df5e_rand.td-a-rec-img{text-align:left}.td_uid_3_5ee4ea093df5e_rand.td-a-rec-img img{margin:0 auto 0 0}